OpenLLM-France/wikimedia huggingface dataset:
# Jean de Villiers (errugbilaria)

Jean de Villiers (Paarl, 1981eko otsailaren 24a) hegoafrikar errugbilari ohia da.
Hegaleko postuan jokatzen hasi zen, baina bere ibilbide gehiena erdiko postuan jokatu zuen. Western Province-n jokatu zuen Currie Cup-en, Stormersekin Super Rugby txapelketan, Munster Rugby Irlandan eta Leicester Tigers Ingalaterrako errugbi txapelketan.
Hegoafrikako errugbi selekzioarekin 109 partida jokatu zituen 2002 eta 2015 artean eta 135 puntu lortu zituen (27 entsegu). 37 partidatan kapitaina izan zen.
* Datuak: Q276102
* Multimedia: Jean de Villiers / Q276102
# Jean de la Cassière

Fra' Jean L'Evesque de la Cassière (Auvernia, 1502 – Erroma, 1581eko abenduaren 21a) Maltako Ordenako 51. Printze eta Maisu Handia izan zen 1572tik hil zen arte.
Afrikako iparraldeko Zoarako guduan izan zuen ausardia aitortu zioten. Auverniako hizkuntzaren Priore kargua zuen 1572an Ordenako Maisu Handi hautatu zutenean.
Bere erregealdiko lehen urteetan, Maltako apezpiku Martin Royas de Portalrubiorekin ika-mikak izan ziren, azkenean Gregorio XIII.a aita santuak erabaki zuena. Veneziako Errepublikarekin ere arazoak izan ziren Ordenako galerek harrapatu zutenean Veneziako ontzi bat. Aita Santuaren aginduz, Venezia konpentsatu behar izan zuten. Beste arazo garrantzitsu bat Filipe II.a Espainiakoa erregeak ahaide bat Gaztela eta Leongo priore izendatu zuenean gertatu zen. Gaztelako zaldunak matxinatu egin ziren izendapenaren aurka, eta aita santuak barkamena eskatu zien.
Maisu Handia erruduntzat jo zuten matxinatu eta giltzapetu zuten zaldun batzuek. Mathurin Romegasek hartu zuen aldi baterako gobernuaren ardura.
Cassière eta Romegas Erromara deituak izan ziren gertakizunak azaltzeko, eta La Cassière absolbitu eta gobernuan jarri zuten. Biak hil ziren Erroman urte hartan.
* Datuak: Q1372283
* Multimedia: Jean L'Evesque de la Cassière (GM 51) / Q1372283
# Jeanbandyita

Jeanbandyita oxido motako minerala da eta schoenfliesita subtaldearen kidea da.

## Ezaugarriak

Jeanbandyita oxido mineralaren formula kimikoa hau da: ${\ce {Fe^{3+}xFe^{2+}1-xSn(OH)6-xOx}}$ (1 ≥ x > 0.5). Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Jeanbandyite: Mineral information, data and localities.» www.mindat.org (Noiz kontsultatua: 12-05-2019).
# Jean van der Westhuyzen

Jean van der Westhuyzen (Lurmutur Hiria (Hego Afrika), 1998ko abenduaren 9a) piraguismoan lehiatzen den Hego Afrikan sortutako kirolari australiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezko domina eskuratu zuen, Thomas Green herrikidearekin batera, K-2 1000 m modalitatean, 3.15,280ko denboraz, Alemaniako (zilarrezkoa) eta Txekiako (brontzekoa) bikoteak garaituz.
2024ko Udako Olinpiar Jokoetan, Parisen, brontzezko domina eskuratu zuen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | K-2 1000 m, gizonezkoa |
| 2024 | Paris ( Frantzia) | 03 ! | K-2 500 m, gizonezkoa |

## Erreferentziak

* ↑ «Jean van der Westhuyzen» ICF, 2021-11-08an begiratua (Ingelesez)
* ↑ «Jean van der Westhuyzen» olympedia.org 2021-11-08an begiratua(Ingelesez)
* ↑ «Jean van der Westhuyzen» Olympics.com 2021-11-08an begiratua (Gaztelaniaz)
* ↑ "Piraguismoa, K-2 1000 m, emaitzak 2020" olympedia.org (Ingelesez)

## Kanpo estekak

* Datuak: Q107749814
# Jean de Villiers

Jean de Villiers (Frantzia, XIII. mendea – Limasol, Zipre, 1294) Ospitaleko Zaldunen 22. Maisu Handia izan zen 1285etik hil zen arte.
1277an Tripoliko komandantea eta 1282tik Frantziako priorea izan zen. 1285ean Maisu Handia izendatu zuten Nicolas Lorgne hil ondoren, baina Frantzian geratu zen Ordenaren arazoak konpontzeko. Jacques de Taxik Maisu Handiaren funtzioak bete zituen behin-behinean 1286 arte, Villers Lur Santura noiz iritsiko zain zegoen bitartean. Villiers 1291ko Akreko setioan zegoen, baina hiria erori aurretik ihes egitea lortu zuen eta Limasolen babestu zen.
* Datuak: Q1454443
* Multimedia: Jean de Villiers (Knight Hospitaller) / Q1454443
# Jean du Bellay

Jean du Bellay (Souday, c. 1492 – Erroma, 1560ko otsailaren 16), Frantziako kardinal eta diplomatikoa izan zen, Guillaume du Bellayren anaia txikia, 1526an Baiona eta 1532an Parisko apezpikua.

## Biografia

Misio diplomatiko batzuk egin zituen Ingalaterran (1527-1534) eta Erroman (1534-1536). 1535ean kardinal izendatu zuten. 1536 eta 1537an erregearen teniente-jenerala zen Parisen.
Frantzisko I.aren azken urteetan, du Bellayk Limogesko apezpikutza (1541), Bordeleko artzapezpikutza (1544), Le Mansko apezpikutza (1546) lortu zituen. Baina Henrike II.ak poterea lortu zuenean, Erromara (1547) bidalia zen. Paulo III.a hil zenean, zortzi boto lortu zituen konklabean.
Berriro Frantzian, hiru urte eman zituen etxean (1550-1553), Julio III.a bisitatu arte. 1555ean Ostiako apezpiku bihurtu zen eta hantxe egon zen hil arte.

## Lanak

Poeta izan zen latinez. Hiru liburu idatzi zituen (1546an argitaratuak) eta beste lan asko, tartean 1542ko Francisci Francorum regis epistola apologetica.
* Datuak: Q518967
* Multimedia: Jean du Bellay / Q518967
# Jeana

Jeana Hepialidae familiako tximeleta genero bat da. Bere espezie tipoa Jeana delicatula da.

## Espezieak

| Espeziea | Irudia | Egoera |
| Jeana delicatula | | daturik gabe |
| Jeana robiginosa | | daturik gabe |

## Kanpo estekak

* Datuak: Q6171814
* Espezieak: Jeana
# Jacksonboro (Hego Carolina)

Jacksonboro Ameriketako Estatu Batuetako erroldak esleitutako leku bat da. Colleton konderrian dago, Hego Carolina estatuan. 412 biztanle ditu, 37,473652 kilometro koadroko azaleran banatuta.

## Ikus, gainera

* Colleton konderria

## Kanpo estekak

* Datuak: Q5924399
# Jacksonville (Arkansas)

Jacksonville Arkansasko hiri bat da. Pulaski konderrian kokatua dago. 2010ean 28.364 biztanle zituen, 55 kilometro koadrotan banatuta.

## Ikus, gainera

* Pulaski konderria

## Kanpo estekak

* Datuak: Q79688
* Multimedia: Jacksonville, Arkansas / Q79688
# Jacksonburg (Ohio)

Jacksonburg Ohioko herri bat da. Butler konderrian kokatua dago. 2010ean 63 biztanle zituen, 0,05 kilometro koadrotan banatuta.

## Ikus, gainera

* Butler konderria

## Kanpo estekak

* Datuak: Q2424268
* Multimedia: Jacksonburg, Ohio / Q2424268
# Jacksonville (Georgia)

Jacksonville Georgiako estatuko hiri bat da. Jasper konderrian kokatua dago. 2010ean 140 biztanle zituen, 2,81 kilometro koadrotan banatuta.

## Ikus, gainera

* Jasper konderria

## Kanpo estekak

* Datuak: Q261699
* Multimedia: Jacksonville, Georgia / Q261699
# Jacksonport (Wisconsin)

Jacksonport Ameriketako Estatu Batuetako inkorporatutako herri bat da. Door konderrian dago, Wisconsin estatuan. 878 biztanle ditu, 58,3 kilometro koadroko azaleran banatuta.

## Ikus, gainera

* Door konderrian

## Kanpo estekak

* Datuak: Q1659434
* Multimedia: Jacksonport, Wisconsin / Q1659434
# Jacksonville

    Artikulu hau Floridako hiriburuari buruzkoa da; beste esanahietarako, ikus «Jacksonville (argipena)».
Jacksonville Floridako hiriburua da. AEBetako hegoekialdean dago, herrialdeko hamahirugarrena biztanle kopuruari dagokionez eta Florida osoko populatuena da. Saint Jone´s ibaiaren bokalean dago.

## Klima

Datu klimatikoak (Jacksonvilleko aireportua, 1981-2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 29 | 31 | 33 | 35 | 39 | 39 | 41 | 39 | 38 | 36 | 31 | 29 | 41 |
| Batez besteko tenperatura maximoa (°C) | 18 | 20 | 23 | 26 | 30 | 32 | 33 | 33 | 31 | 27 | 23 | 19 | 26 |
| Batez besteko tenperatura minimoa (°C) | 5 | 7 | 10 | 13 | 17 | 21 | 23 | 23 | 21 | 16 | 11 | 7 | 14 |
| Erregistraturiko tenperatura minimoa (°C) | -14 | -12 | -5 | -1 | 7 | 8 | 16 | 17 | 9 | 1 | -6 | -12 | -14 |
| Pilatutako prezipitazioa (mm) | 84 | 81 | 100 | 67 | 63 | 164 | 166 | 172 | 208 | 100 | 54 | 71 | 1329.9 |
| Prezipitazio egunak (≥ 0.01 inch) | 8.3 | 7.6 | 8.2 | 5.7 | 6.4 | 13.9 | 13.8 | 15.0 | 12.2 | 8.2 | 6.8 | 7.4 | 113.5 |
| Eguzki orduak | 189.1 | 194.9 | 257.3 | 285.0 | 303.8 | 285.0 | 282.1 | 263.5 | 228.0 | 213.9 | 195.0 | 182.9 | 2880.5 |
| Iturria: ||||||||||||||

## Ekonomia

Ipar Ameriketako industriagune nagusietakoa da (ehungintza, papergintza, kimika industria); garrantzizko portua. Turismo hiria. Floridako finantza-, industria-, salerosketa- eta garraiogune nagusia da. Lehengai ugari esportatzen dira (beira, burdina, eta abar). Aireportua.

## Hiri senidetuak

Jacksonville ondorengo hiriekin senidetuta dago:
* Bahía Blanca (Argentina)
* Murmansk (Errusia)
* Masan (Hego Korea)
* Nantes (Frantzia)
* Yingkou (Txina)
* Port Elizabeth (Hegoafrika)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ http://www.nws.noaa.gov/climate/xmacis.php?wfo=jax NOAA

## Kanpo estekak

* Hiriko webgune ofiziala (Ingelesez)
* Datuak: Q16568
* Multimedia: Jacksonville, Florida / Q16568
# Jacksonville (Ipar Carolina)

Jacksonville Ipar Carolinako hiri bat da. Onslow konderrian kokatua dago. 2010ean 70.145 biztanle zituen, 120,46 kilometro koadrotan banatuta.

## Ikus, gainera

* Onslow konderria

## Kanpo estekak

* Datuak: Q986369
* Multimedia: Jacksonville, North Carolina / Q986369
# Jacksonport (Arkansas)

Jacksonport Ameriketako Estatu Batuetako inkorporatutako herri bat da. Jackson konderrian dago, Arkansas estatuan. 150 biztanle ditu, 0,895384 kilometro koadroko azaleran banatuta.

## Ikus, gainera

* Jackson konderrian

## Kanpo estekak

* Datuak: Q2016620
# Jacksonville (Alabama)

Jacksonville Alabamako hiri bat da. Calhoun konderrian kokatua dago. 2010ean 12.548 biztanle zituen, 492,4 kilometro koadrotan banatuta.

## Ikus, gainera

* Calhoun konderria

## Kanpo estekak

* Datuak: Q79412
* Multimedia: Jacksonville, Alabama / Q79412
# Jacksonville (Illinois)

Jacksonville Illinoiseko hiri bat da. Morgan konderrian kokatua dago. 2010ean 19.446 biztanle zituen, 27,13 kilometro koadrotan banatuta.

## Ikus, gainera

* Morgan konderria

## Kanpo estekak

* Datuak: Q577853
* Multimedia: Jacksonville, Illinois / Q577853
# Izar-mapa

Izar-mapa edo izar-atlasa, gauean ikusgarri diren objektu astronomikoen (izar, konstelazio, galaxia, planeta eta ilargi) errepresentazio kartografikoa da. Izar mapak giza historiaren lehen migrazio mugimenduetatik erabili dira nabigatu eta orientatu ahal izateko. Gaur egungo mapak Lurretik zein espaziotik eskuraturiko argazki bidez osatzen dira, latitude eta longitude geografikoen antzeko koordenada sistema batean oinarriturik. Ordea, historiaren parte handi batean mapak, begiz edo astrolabio zein planisferio tresna bidez aztertu dira. Ez dira izar mapak katalogo astronomikoekin konfunditu behar, azken hauek argizkien zerrenda edo tabulazioa baitira, elkarrekin taldeka daitezkeenak ezaugarri komun bat dutenean.

## Erreferentziak

* ↑ (Ingelesez) «astronomical map | Definition, Constellations, & Significance | Britannica» www.britannica.com (Noiz kontsultatua: 2022-10-01).
* ↑ (Ingelesez) «Star Maps» Australian Indigenous Astronomy (Noiz kontsultatua: 2022-10-01).
* ↑ Encyclopedia of world trade : from ancient times to the present. ([Enhanced Credo edition]. argitaraldia) 2005 ISBN 978-1-78402-826-8. PMC 889717964. (Noiz kontsultatua: 2022-10-01).
* ↑ Thurmond, Rick. A History of Star Catalogues. (Noiz kontsultatua: 2022-10-01).

## Kanpo estekak

* Datuak: Q842617
* Multimedia: Celestial maps / Q842617
# Izar-mulko

Izar-mulkoak izar-taldeak dira. Sistema bereko argizagi askoz osatutako multzoa da; erdigune baten inguruan dabilena (globularra) edo erdiguneak multzoan erakar indar handirik ez duena (irekia).
Begi-bistan ikusgai diren izar-mulkorik ezagunenak Pleiadeak, Hiadeak eta Aska dira.

## Erreferentziak

* ↑ «Zehazki - UPV/EHU» www.ehu.eus (Noiz kontsultatua: 2022-10-19).
* ↑ Lur entziklopedietatik hartua.

## Kanpo-estekak

* Datuak: Q168845
* Multimedia: Star clusters / Q168845
# Izar-diagrama

Izar diagrama, baita ere armiarma diagrama, radar diagrama, diagrama polarra, diagrama erradiala, elur maluten diagrama edo Kiviaten diagrama deitua, datu multzoetako elementuak irudikatzeko datu diagrama da. Beste diagrama batzuk ez bezala (histograma, esaterako, aldagaiak aztertzeko erabiltzen da), izar diagramak elementuen arteko ezberdintasunak azalerazi nahi ditu, aldagaien ezaugarriak alde batera utziz.

## Eraketa

Jaso beharreko aldagai adina ardatz marrazten da puntu batetik abiatuz eta ardatzen arteko angelu distantzia berdinaz. Aldagai kopurua gutxienez 3 izan behar da. Ardatzetan aldagaiei dagozkien eskalak ezarri ondoren, elementu bakoitzak ardatz bakoitzean hartzen duen balioa ezartzen da. Azkenik, elementu bakoitzak ardatz ezberdinetan hartzen dituen balioak lotu egiten dira, kolore jakin batean. Horrela elementu ezberdinetarako sortzen diren poligonoak sare berean edo bakoitzak bere sarean azal daitezke.

## Erabilera

Elementuen arteko antzekotasunak edo ezberdintasunak azalerazteko diagrama da. Itxuraz poligono antzekoak dituzten elementuak antzekoak izango dira jasotako aldagaien arabera. Erabilera hau interesgarria da marketing arloan, marka ezberdinen kokapena aztertzeko.
Elementu ezberdinen ontasuna edo kalitatea kontrolatzeko tresna ere bada, baina horretarako aldagai guztiek norabide berean erakutsi behar dute ontasuna. Adibidez, bezeroari begira auto batean: salneurria, istripuak izateko probabilitatea, kontsumoa, ... Adibide honetan, aipatutako aldagai guztiak zenbat eta txikiago izan, orduan eta hobe. Beraz, poligono zenbat eta txikiagoa izan, autoa orduan eta hobea izango da. Poligono guztiak batera marraztu badira eta kotxe baten poligonoa beste guztien barnean badago, ez dago zalantzarik: auto hoberena izango da. Jasotako aldagaiek erosotasuna, segurtasuna eta bizitza erabilgarria badira aitzitik, poligono handiena duen autoa izango da hoberena. Erabateko barnekotasunik ez badago, poligonoaren azaleraz erabaki daiteke auto hoberena, betiere aldagai guztiek pisu berdina badute ontasuna neurtzeko orduan.
Kalitaterako erabilera hau koantitatiboki egiteko, nahikoa litzateke, aldagaiak eskala berean neurtuta badaude, elementu bakoitzeko aldagaien batura kalkulatzea. Aldagai ezberdinetarako eskala berdina ez balitz, aldagaiak estandartu egin beharko lirateke aurretik.

## Kanpo estekak

* Datuak: Q1192777
* Multimedia: Radar charts / Q1192777
# Izar-dodekaedro handi

Izar-dodekaedro handia :
| Taldea | Kepler–Poinsoten solidoak |
| Aurpegi kopurua | 12 |
| Ertz kopurua | 30 |
| Erpin kopurua | 20 |
| Aurpegiak | Pentagramak |
| Ertzak erpineko | 3 |
| Simetria-taldea | Ikosaedrikoa (I$_h$) |
| schläfli sinboloa | {5/2,3} |
| Propietateak | Erregularra, ahurra |
| Poliedro duala | Ikosaedro handia |
| Garapena (gainazala) ||
Geometrian, izar-dodekaedro handia Kepler–Poinsot-en solidoetako bat da, bi baldintza hauek betetzen dituena: 12 aurpegiak Pentagramak dira; eta erpin bakoitzean hiru pentagrama elkartzen dira.
Wenzel Jamnitzer-ek, XVI. mendean, aurkitu zuen; eta gero,1619an, Johannes Kepler-ek alemaniar matematikariak solido erregular gisa definitu zuen.

## Neurriak

non $a$ ertzaren luzera den.

## Irudiak

| Modelo gardena | Modelo opakua | Erpin-irudia |

## Kanpo estekak

* (Ingelesez) Weisstein, Eric W.: "Great stellated dodecahedron" MathWorld-en.
* (Ingelesez) Weisstein, Eric W.: "DodecahedronStellations" MathWorld-en.
* (Ingelesez) Uniform polyhedra and duals
* Datuak: Q1658162
* Multimedia: Great stellated dodecahedron / Q1658162
# Izar-haize

Izar-haizea edota izarretako haizea kargadun partikulez osatutako korrontea bat da, alegia, izar baten atmosferak espaziora jaurtitako plasma. Geure sistemako eguzkian sortzen denean, fenomeno honek eguzki-haizea jasotzen du. Nagusiki, izarraren grabitaziotik ihes egin dezaketen elektroi eta protoiez osatua dago (gutxi gorabehera 1 KeV), koroaren tenperatura altua eta partikulek oraindik gaur egun ongi ezagutzen ez den prozesu baten bitartez eragiten dien energia zinetikoari esker.

## Ikus, gainera

* Eguzki haize

## Kanpo estekak

* Datuak: Q654396
* Multimedia: Stellar wind / Q654396
# Izar-dodekaedro txiki

Izar-dodekaedro txikia :
| Taldea | Kepler–Poinsoten solidoak |
| Aurpegi kopurua | 12 |
| Ertz kopurua | 30 |
| Erpin kopurua | 12 |
| Aurpegiak | Pentagramak |
| Ertzak erpineko | 5 |
| Simetria-taldea | Ikosaedrikoa (I$_h$) |
| Schläfli sinboloa | {5/2,5} |
| Propietateak | Erregularra, ahurra |
| Poliedro duala | Dodekaedro handia |
| Garapena (gainazala) ||
Geometrian, izar-dodekaedro txikia Kepler–Poinsot-en solidoetako bat da, bi baldintza hauek betetzen dituena: 12 aurpegiak Pentagramak dira; eta erpin bakoitzean bost pentagrama elkartzen dira.
XV. mendean, Veneziako San Marco basilikan irudikatu zuen Paolo Uccello-ek; eta gero,1619an, Johannes Kepler-ek alemaniar matematikariak solido erregular gisa definitu zuen.

## Neurriak

non $a$ ertzaren luzera den.

## Irudiak

| Modelo gardena | Modelo opakua | Erpin-irudia |

## Kanpo estekak

* (Ingelesez) Weisstein, Eric W.: "Small stellated dodecahedron" MathWorld-en.
* (Ingelesez) Weisstein, Eric W.: "DodecahedronStellations" MathWorld-en.
* (Ingelesez) Uniform polyhedra and duals
* (Ingelesez) Bronze sculpture of small stellated dodecahedron
* Datuak: Q1234054
* Multimedia: Small stellated dodecahedron / Q1234054
# Jousilouli

Jousilouli Lezon (Gipuzkoan) sortutako euskal musika taldea da. Jousiloulik jotzen zuenaren oinarria rap-metal zen, baina mutilak eklektikoak izaki eta, musikaren bidezidorrak ibili zituzten, zirikatzea zutela helburu bakarra. Rock taldearen osaera tipikoari disc-jockey bat erantsi zioten, beren grabazioetan entzuten ziren skratx eta sekuentziak zuzeneko emanaldietan jotzen zituena. Beren sormena eta absurduarekiko grinaren lekuko, bi diska utzi zizkiguten. Haien kantari Iñaki Altolagirre Matxet izan da, seguraski ere, inoizko lasterrena kantatu duen euskal kantaria.
2004 urtean taldea desegin zen eta bi talde sortu ziren, Dirua eta Naizroxa.

## Taldekideak

* Matxet edo Gil Scott Heroin (abeslaria)
* Sandra Bulldog (gitarra)
* Jennifar Lopa (teklatua)
* Alf Pacino (baxua)
* El Capo (DJ)
* Iñaki Chan (bateria)

## Diskografia

* Prest (2000, GOR Diskak)
* Terrorista (2002, GOR Diskak)
* 1995-2004 (2006, Oihuka) DVD

## Erreferentziak

* ↑ Jousilouli. (Noiz kontsultatua: 2017-03-23).
* ↑ Naizroxa. (Noiz kontsultatua: 2017-03-23).
* ↑ (Gaztelaniaz) «Entrevista a Jousilouli :: Manerasdevivir.com :: Todo el Rocanrol del Estado» Manerasdevivir.com (Noiz kontsultatua: 2017-03-23).

## Kanpo estekak

* Gor diskak-en taldeari buruz
* Datuak: Q12260883
# Joutsijärvi (argipena)

Joutsijärvi hauetako bat izan daiteke:
* Joutsijärvi aintzira, Finlandiako aintzira.
* Joutsijärvi herrixka, Kemijärvi udalerri finlandiarreko herrixka.
# Jours-en-Vaux

Jours-en-Vaux Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 112 biztanle zituen.

## Demografia
### Biztanleria

2007an Jours-en-Vaux udalerrian erroldatutako biztanleak 96 ziren. Familiak 40 ziren, horien artean 16 pertsona bakarrekoak ziren (12 bakarrik bizi ziren gizonak eta 4 bakarrik bizi ziren emakumeak), 4 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 74 etxebizitza zeuden, 43 familiaren etxebizitza nagusia ziren, 22 bigarren erresidentzia ziren eta 9 hutsik zeuden. 73 etxeak ziren eta 1apartamentu bat zen. 43 etxebizitza nagusietatik 35 bere jabearen bizilekua ziren, 4 alokairuan okupaturik zeuden eta 4 doan lagata zeuden; 1ek gela bat zuen, 2 etxek bi zituzten, 6 etxek hiru zituzten, 13 etxek lau zituzten eta 20 etxek bost zituzten. 18 etxek euren parking plaza propioa zuten azpian. 16 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Jours-en-Vaux udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 0 |
| 0 | 80-84 | 0 |
| 8 | 75-79 | 12 |
| 4 | 70-74 | 4 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 0 |
| 12 | 40-44 | 0 |
| 4 | 35-39 | 8 |
| 4 | 30-34 | 0 |
| 4 | 25-29 | 0 |
| 0 | 20-24 | 4 |
| 4 | 15-19 | 4 |
| 4 | 10-14 | 4 |
| 8 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 59 ziren, horien artean 40 aktiboak ziren eta 19 inaktiboak ziren. 40 pertsona aktiboetatik 34 lanean zeuden (20 gizon eta 14 emakume) eta 6 langabezian zeuden (5 gizon eta 1 emakume). 19 pertsona inaktiboetatik 9 erretiraturik zeuden, 4 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 2 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.
2000. urtean Jours-en-Vaux udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q16306
* Multimedia: Jours-en-Vaux / Q16306